تورکیه‌ده ائولنمه نیسبتی، آوروپا بیرلیگی عضوو اولان ۲۵ اؤلکه‌نی گئری‌ده قویدو.
آوروپا استاتیستیک افیسی (یوروستات)، ۱۴ فوریه سئوگیلیلر گونو موناسیبتیله اؤلکه‌لرین ۲۰۱۷ ایلینده هر مین نفرلیک جمعیتینه قارشی‌لیق گلن ائولنمه ساییلارینی یاییملادی.
بونا گؤره، آوروپا بیرلیگی عضوو اولان ۲۸ اؤلکه‌ده اورتالاما ائولنمه نسبتی مین‌ده ۴،۳ سویه‌سین‌ده اولدو.
ائولنمه نسبتی ان یوکسک آوروپا بیرلیگی اؤلکه‌سی مین‌ده ۷،۵له لیتوانی اولارکن، لیتوانی‌نی مین‌ده ۷،۳له رومانی، مین‌ده ۶،۸له گونئی قیبریس روم یؤنتیمی و لتونی ایزله‌دی.
آوروپا بیرلیگی اؤلکه‌لری آراسین‌دا ائولنمه سویه‌سی ان آشاغی اولان اؤلکه‌لر ایسه مین‌ده ۳،۱له اسلوونی، مین‌ده ۳،۲ ایله ایتالیا و لوکزامبورگ اولدو. بو اؤلکه‌لری مین‌ده ۳،۳له پرتغال، مین‌ده ۳،۵له فرانسا و مین‌ده ۳،۷ ایله ایسپانیا تعقیب ائتدی.
سؤزوگئدن نیسبت آلمانیادا مین‌ده ۵، اینگیلتره‌ده مین‌ده ۴،۴ و هلندده مین‌ده ۳،۸ سویه‌سین‌ده گرچکلشدی.
تورکیه‌ده ۲۰۱۷.جی ایلده ائولنمه نسبتی ایسه مین‌ده ۷،۱ اولدو. بئله‌لیکله، تورکیه‌ده ائولنه‌نلرین ساییسی آوروپا بیرلیگی عضوو ۲۵ اولکه‌نی گئچدی.
